የፎቶው ባለመብት, Getty Images የምስሉ መግለጫ, ቃሲም ሶሌይማኒ የኢራን ኩድስ ኃይል መሪ ነበሩ የጄኔራል ቃሲም ሶሌይማኒን መገደል ብዙዎች የሶስተኛው ዓለም ጦርነት መባቻ ሲሉ ገልፀውታል። እርግጥ ነው ግድያው እንዲሁ በቀላሉ የሚታይ አይደለም። የጀኔራሉ መገደል ግን ለሶስተኛው የዓለም ጦርነት መንስዔ አይሆንም። በጀኔራል መገደል ድራማ ውስጥ ያሉት አሜሪካ እና ኢራን ብቻ ናቸው። ምናልባት ሩስያ እና ቻይና በዚህ ግርግር ውስጥ እጃቸው ገብቶ ቢሆን ኖሮ ሁኔታው አስጊ ይሆን ነበር። ነገር ግን ሩስያም ቻይናም የጀኔራሉ መገደል አያገባቸውም። ነገር ግን የሶሌይማኒ መገደል መካከለኛው ምሥራቅን እንደሚንጥ ሳይታለም የተፈታ ነው። ኢራን የአፀፋ ምላሽ እንደምትሰጥም የታመነ ነው። ይህ ደግሞ ከአሜሪካ ሌላ ምላሽ ሊያመጣ ይችላል። ኢራን በምላሹ የአሜሪካ ጥቅም ያለበት አካባቢን ልታጠቃ ትችላለች። በዚህ መካከል የሚፈጠረው የጦርነት ሰርግና ምላሽ አስጊ ሊሆን ይችላል። የጀኔራሉ ግድያ ሕጋዊ ነውን?
